b'\n_START_ARTICLE_\nReklama\n_START_PARAGRAPH_\nReklama (pranc. r\xc3\xa9clame < lot. reclamo \xe2\x80\x93 r\xc4\x97kiu) \xe2\x80\x93 kaip objektas yra informacija, skirta paveikti potencialius vartotojus, tikslin\xc4\x99 grup\xc4\x99 atlikti \xc4\xafvairius veiksmus, susijusius su prek\xc4\x97s ar paslaugos pirkimu ir vartojimu. Reklama da\xc5\xbeniausiai b\xc5\xabna susijusi su materialine nauda: ja siekiama arba tiesiogiai didinti peln\xc4\x85 (ple\xc4\x8diant vartojim\xc4\x85, paslaugas), arba tai u\xc5\xbesitikrinti ateityje (reklamuojant bendrov\xc4\x97s prek\xc4\x97s \xc5\xbeenkl\xc4\x85 ar veikl\xc4\x85, t. y. padedant jai \xc4\xafsitvirtinti rinkoje)._NEWLINE_\xc5\xa0iuolaikin\xc4\x97 reklama, transliuojama per masines informacijos priemones, vienu metu veikia pla\xc4\x8di\xc4\x85 \xc4\xafvairaus am\xc5\xbeiaus auditorij\xc4\x85, tod\xc4\x97l pa\xc5\xbeym\xc4\x97tinos \xc5\xa1alutin\xc4\x97s reklamos funkcijos: kult\xc5\xabrin\xc4\x97, socialin\xc4\x97, ekonomin\xc4\x97. Be to, reklamos u\xc5\xbesakovai sumoka u\xc5\xbe tai, kad visuomen\xc4\x97 gal\xc4\x97t\xc5\xb3 matyti nemokam\xc4\x85 televizij\xc4\x85, radij\xc4\x85. Taip pat i\xc5\xa1 dalies padengia spaudos, interneto portal\xc5\xb3 ir kt. pramog\xc5\xb3 i\xc5\xa1laidas. Kai kurie verslai veika freemium modeliu, gaudami pajam\xc5\xb3 ir i\xc5\xa1 reklamos._NEWLINE_Tabako pramon\xc4\x97 pirmoji prad\xc4\x97jo taikyti \xc5\xa1iuolaikin\xc4\x97s reklamos taktikas, buvo seksualizuotos reklamos pradinink\xc4\x97. Dabar kartu su alkoholio pramon\xc4\x97s reklama daugelyje \xc5\xa1ali\xc5\xb3 ribojama arba visi\xc5\xa1kai draud\xc5\xbeiama d\xc4\x97l \xc5\xbealingo poveikio sveikatai. Reklama turi \xc4\xaftakos \xc5\xa1iuolaikini\xc5\xb3 mit\xc5\xb3 atsiradimui. Jie b\xc5\xabdingi ir tabako pramonei.'